wickkiey/tamil-wikipedia-chunked huggingface dataset:
# டோரா (2017 திரைப்படம்)

**டோரா** (*Dora*) என்பது தமிழ் திகில் திரைப்படம் ஆகும். ஏ. சற்குணம் தயாரித்த இந்தத் திரைப்படத்தை தாஸ் ராமசாமி என்பவர் இயக்கியுள்ளார். நயன்தாரா முதன்மைக் கதாப்பாத்திரத்தில் நடித்துள்ள இதில் தம்பிராமையா , ஹரிஷ் உத்தமன், சுல்லி குமார் ஆகியோர் துணைக் கதாப்பாத்திரங்களில் நடித்துள்ளனர். படத்தயாரிப்பு வேலைகள் மார்ச் 2016 ஆம் ஆண்டிலும் படப்பிடிப்பு ஜூன் 2016 இல் படப்பிடிப்புத் துவங்கியது. தினேஷ் குமார் ஒளிப்பதிவாளராக பணிபுரிந்துள்ளார். இந்தத் திரைப்படம் மார்ச் 31, 2017 இல் வெளியானது. இது காஞ்சனா: அற்புத தானுந்து என்ற பெயரில் இந்தியில் மொழிமாற்றம் செய்யப்பட்டது.
# டோரா (2017 திரைப்படம்)

## கதைச் சுருக்கம்

பவளக்கொடி (நயன்தாரா) மற்றும் தனது தந்தை வைரக்கன்னு (தம்பி ராமையா) ஆகிய இருவரும் ஒரு சிறிய வீட்டில் வசித்து வருகின்றனர். அவர்களது வாழ்க்கை மிகவும் மகிழ்ச்சிகரமாக சென்றுகொண்டிருக்கும் போது அவர்களது வீட்டின் அருகே இருக்கும் ஒரு அடுக்கு மாடிக் குடியிருப்பில் மூன்று திருடர்கள் வீட்டில் உள்ள பெண்ணைக் கொன்று அவரது நகைகளைத் திருடிச் சென்று விடுகின்றனர். அதனை விசாரிக்கும் காவல் அதிகாரிக்கு (ஹரிஷ் உத்தமன்) அந்தக் கொலையாளிகள் பற்றிய ஆதாரம் கிடைக்காமல் குழப்பமடைகிறார். ஆனால் அந்த வீட்டில் ஒரு இராசத்தானியக் கம்பளம் இருப்பது பற்றி அந்த வீட்டின் உரிமையாளர் மற்றும் வேலையாட்களிடம் விசாரிக்கிறார். ஆனால் அவர்களுக்கும் அந்தக் கம்பளம் குறித்துத் தெரியவில்லை.  
வைரக்கன்னு தனது குலதெய்வம் கோவிலுக்குச் செல்ல பவளக் கொடியின் அத்தையிடம் தானுந்து கேட்கச் செல்கின்றனர். ஆனால் அவர்கள் அதனைத் தர மறுத்துவிடுகின்றனர். அவர்கள் வைரக்கன்னுவை தாக்க முற்படுகின்றனர். எனவே தாங்களும் வாடகைத் தானுந்து நிறுவனம் தொடங்குவோம் என பவளக்கொடி அவர்களிடம் கூறுகிறார். அவர்கள் சேர்த்து வைத்திருந்த மொத்தப் பணத்தையும் வைத்து ஒரு இரண்டாம் தர தானுந்து வாங்கச் செல்கின்றனர். அங்கே மிகப் பழமையான ஒரு தானுந்தை வாங்குகின்றனர். அதைத் தொடர்ந்து சில அமானுஷ்ய நிகழ்வுகள் நடக்கின்றன.  
அவர்களின் வாடகைச் சீருந்திற்கு முதல் வாடிக்கையாளர் திருப்பதிக்கு 20 நாட்கள் செல்ல வேண்டும் எனக் கூறுகிறார்கள். ஆனால் அந்தத் தானுந்தில் சில மீயியற்கை திறன்கள் இருப்பதை அந்த ஓட்டுநர் அறிந்து அவர் பவளக்கொடியைத் தொடர்புகொள்கிறார். அந்த மீயியற்கைத் திறன்களின் மூலம் வட மாநிலத்தவர் ஒருவனை அந்தத் தானுந்து கொலை செய்கிறது. ஒருநாள் அந்தத் தானுந்தின் உரிமையாளர் வீட்டிற்கு பவளக்கொடி சென்ற போது அந்த வட மாநிலத்தவர்கள் அந்தத் தானுந்தில் இருந்த சிறுமியை பாலியல் தொந்தரவு செய்து கொலை செய்ததையும் அவளது நாய் (டோரா) பற்றியும் கூறுகிறார். அந்தச் சிறுமியின் கொலைக்கு எவ்வாறு பவளக்கொடியும் , டோராவும் பழிதீர்த்தார்கள் என்பதைமீதமுள்ள திரைக்கதை தெரிவிக்கிறது.
# டோரா (2017 திரைப்படம்)

## கதை மாந்தர்கள்

- நயன்தாரா (பவளக்கொடி)
- தம்பி ராமையா (வைரக்கன்னு)
- ஹரிஷ் உத்தமன்
- சான் (பவன் சர்மா)
- சுலில் குமார் (முகேஷ் யாதவ்)
- குழந்தை யுக்தா ( ஆர்த்தி துர்கா)
# டோரா (2017 திரைப்படம்)

## தயாரிப்பு

டிசம்பர் 2015 இல் சற்குணம் , நயன்தாரா முதன்மைக் கதாப்பாத்திரத்தில் நடிக்கும் ஒரு திகில் படத்தைத் தான் தயாரிக்க இருப்பதாகவும் அதனை தனது உதவி இயக்குனரான தாஸ் ராமசாமி இயக்க இருப்பதாகவும் தெரிவித்தார். மார்ச் 2016 இல் தொடங்கப்பட்ட இந்தத் திரைப்படத்தின் நயன்தாரா மற்றும் ஹரிஷ் உத்தமன் நடிக்கும் பெரும்பாலான காட்சிகள் சென்னையில் படமாக்கப்பட்டன. பின்பு நயன்தாராவின் தந்தைக் கதாப்பாத்திரத்தில் நடிக்க தம்பி ராமையா ஒப்பந்தம் செய்யப்பட்டார்.  
துவக்கத்தில் டிக் டிக் டிக் எனப் பெயரிடப்பட்டு (அதிகாரப்பூர்வமற்ற) துவங்கப்பட்ட இந்தத் திரைப்படம் சூலை 2016 இல் டோரா எனப் பெயரிடப்பட்டது.இந்தியத் திரைப்படத் தணிக்கை குழுவானது இந்தத் திரைப்படத்தின் திகில் காரணமாக **ஏ** சான்றிதழ் கொடுத்தது. படத்தை உருவாக்கியவர்கள் சில மாற்றங்களைச் செய்து படத்தை மறு தணிக்கைக்கு அனுப்பினர் .ஆனால் தனிக்கை வாரியம் தனது முடிவை மாற்றிக் கொள்ளவில்லை.
# சியோ ஜியோம் ஜூ

**சியோ ஜியோங் ஜூ** ( Seo Jeong-ju மே 18, 1915–24 திசம்பர் 2000) என்பவர் கொரிய மொழிக் கவிஞர் ஆவார். மிடங் என்ற புனை பெயரில் ஏராளமான கவிதைகளைப் படைத்துள்ளார்.
15 தொகுப்புகளில் இவருடைய கவிதைகள் வெளி வந்துள்ளன. ஆங்கிலம், பிரெஞ்சு, செருமனி, எசுப்பானியம் போன்ற பல மொழிகளில் இவருடைய கவிதைகள் மொழிப் பெயர்க்கப்பட்டன.  
இவரின் பாட்டி இவருக்குச் சொன்ன கதைகளும் புத்த மத ஆர்வமும் இவருடைய கவிதை ஆக்கங்களுக்கு அடிப்படையாக இருந்தன.
கோசுன் பல்கலைக்கழகத்தில் கொரிய இலக்கியம் பயிற்றுவிக்கும் ஆசிரியராகவும் இருந்தார். இலக்கியத்துக்கான நோபல் பரிசுக்கு இவரது பெயர் 5 முறை பரிந்துரைக்கப் பட்டது.
# மனித குரங்குகளின் புரட்சி

**மனித குரங்குகளின் புரட்சி (*Rise of the Planet of the Apes)*** *என்பது 2011 ஆம் ஆண்டில் அமெரிக்க அறிவியல் புனைவு திரைப்படம் ஆகும். இந்தத் திரைப்படத்தை ரூபர்ட் வைட்என்பவர் இயக்கியுள்ளார்.*  
ஜேம்ஸ் ஃபிரான்கோ, ஃப்ரெய்டா பிந்தோ, ஜான் லித்கோ, பிரையன் காஸ், டாம் ஃபெல்டன், டேவிட் ஓயலோவ் மற்றும் ஆண்டி செர்கிசு ஆகியோர் முக்கியக் கதாப்பாத்திரங்களில் நடித்துள்ளனர். ரிக் ஜஃபா மற்றும் அம்ந்தா சில்வர் ஆகியோர் எழுதிய இதனை 20ஆம் சென்சுரி பாக்ஸ் நிறுவனம் தயாரித்துள்ளது. 1972 அம் ஆண்டு வெளிவந்த பிளானட் ஆஃப் தெ ஏப்ஸ் திரைப்படத்தைத் தழுவி இது எடுக்கப்பட்டது.  
இந்தத் திரைப்படமானது ஆகஸ்டு 5, 2011 ஆம் ஆண்டில் வெளியானது. ரசிகர்கள் மற்றும் விமர்சக ரீதியில் நல்ல வரவேற்பைப் பெற்றது. இது சிறந்த காட்சியமைப்பிற்காக அகாதமி விருதுக்கு பரிந்துரைக்கப்பட்டது. சிறந்த இயக்குநர், சிறந்த எழுத்தாளார் ஜஃபா மற்றும் சில்வர் ஆகிய விருதுகள் உட்பட 5 பிரிவுகளில் சனி விருதுக்கு (சடர்ன் விருது) பரிந்துரைக்கப்பட்டது. சிறந்த அறிவியல் புனைவு திரைப்படம், சிறந்த துணைக்கதாப்பாத்திரம் - செர்கிசு மற்றும் சிறந்த காட்சியமைப்புக்கான விருதுகளை வென்றது. இந்தப் படத்தின் தொடர்ச்சியாக மனிதக் குரங்குகளின் எழுச்சி சூலை 11, 2014 ஆம் ஆண்டிலும் அடுத்த பாகமான மனிதக் குரங்குகளின் போர் சூலை 14, 2017 ஆம் ஆண்டிலும் வெளியானது.
# மனித குரங்குகளின் புரட்சி

## கதைச் சுருக்கம்

வில் ராட்மேன் ஒரு அறிவியலாளர். அவர் சான்பிரான்சிஸ்கோ உயிரித் தொழில்நுட்ப ஆய்வுக் கூடமான ஜெனிசிஸ் எனும் நிறுவனத்தில் வேலை செய்து வருகிறார். அந்த ஆய்வகத்தில் ஆல்சைமர் நோயினைக் குணப்படுத்தும் ஏ எல் இசட் -112 எனும் மருந்தைக் கண்டுபிடித்து சிம்பன்சிகளில் சோதனை செய்து பார்க்கின்றனர். அதனை வெளிச்சமான கண்கள் (பிரைட் ஐஸ்) எனும் பெயரைக்கொண்ட சிம்பன்சியில் பயன்படுத்துகின்றனர். அதன் அறிவானது சில நாட்களிலேயே மிக வேகமாக அதிகரிக்கிறது. ஆனால் அது வில்லினுடைய காட்சியளிப்பின்போது அங்கிருந்தவர்களைத் தாக்க முற்படும் போது அது சுட்டு வீழ்த்ப்படுகிறது. வில்லினுடைய முதலாளி ஸ்டீவன் ஜேகப்ஸ் உடனே இந்தத் திட்டத்தைக் கைவிடவேண்டும் எனவும் அனைத்துச் சிம்பன்சிகளையும் கொலை செய்யவும் ஆணையிடுகிறார். ஆனால் வில்லினுடைய உதவியாளர் ராபர்ட் ஃபிராங்க்ளின் அந்த சிம்ப்ன்சி தன்னுடைய குட்டியைக் காக்கவே அவர்களைத் தாக்க முற்பட்டதாக அதன் காரணத்தைக் கூறுகிறார். பிறகு வில் தனக்கு விருப்பமில்லாமல் புதிதாகப் பிறந்த சிம்பன்சியை தன்னுடன் வீட்டிற்கு எடுத்துச் செல்கிறார். அதற்கு சீஸர் எனப் பெயரிடுகிறார். அதன் தாயிடமிருந்த அதிகமான அறிவு மரபு ரீதியாக அதற்கும் வருகிறது அதன் மூலம் பலவற்றை மிக எளிதாகக் கற்கிறது. மூன்று ஆண்டுகள் கழித்து சீஸரை ஊசியிலை மரங்கள் உள்ள காடுகளுக்கு அழைத்துச் செல்கிறான், அதே வேலையில் தன்னுடைய தந்தையின் மறதிநோயைக்<nowiki/>குணப்படுத்த ஒரு மருந்தைத் தயாரிக்கிறான். அதனை சீஸரின் மீது பரிசோதனை செய்து பார்க்கிறான். அந்த மருந்து வேலை செய்யத் தொடங்குகிறது.  
ஐந்து வருடங்கள் கழித்து சீஸர் தான் யார் என்றும் எங்கிருந்து வந்தேன் என்பன பற்றி வில்லிடம் கேட்கிறது. ஒருநாள் வில்லினுடைய தந்தை மறதியாக வேறொருவரின் தானுந்தை இயக்க முற்படுகிறார். அதில் அண்டைவீட்டார் அவரைத் தாக்கமுற்படவே சீஸர் அவரைத் தாக்குகிறது. எனவே அது குரங்குகளுக்கான சிறையில் அடைக்கப்படுகிறது. அதன் பாதுகாப்பாளர் டாட்ஜ் லேண்டன் அந்தக் குரங்குகளிடம் மிகக் கடுமையாக நடந்துகொள்கிறார்.அதே சமயத்தில் தான் கண்டுபிடித்த மருந்து பற்றி தனது முதலாளியிடம் எடுத்துக் கூறி மீண்டும் அது பற்றி பரிசோதனை செய்ய அனுமதி கேட்கிறான். அவரும் அனுமதி தருகிறார் . கோபா எனும் சிம்பன்சிக்கு ஏ எல் இசட்-113 எனும் மருந்தை செலுத்துகின்றனர்.  
ஒருநாள் சீசரை மீண்டும் கூண்டிற்குள் போக வேண்டுமென்று அதன் பாதுகாப்பளரான டாட்ஜ் லேண்டன் கட்டளையிடுகிறார். முதல்முறையாக சீஸர் முடியாது என கூச்சலிடுகிறது. பின் இருவருக்குமிடையே சண்டைநடக்கிறது அதில் சீஸர் வெற்றி பெற்று அங்கிருந்த மற்ற சிம்பன்சிகளையும் காப்பாற்றுகிறது. மேலும் ஜெனிசிஸ் சென்று அங்கு ஆய்விற்காக வைத்துள்ள சிம்பன்சிகளையும் காப்பாற்றுகிறது. பின் ஊசியிலை மரங்கள் உள்ள காட்டிற்குச் செல்கின்றன. வில் அங்குசென்று தன்னுடன் வருமாறு சீஸரிடம் கேட்கிறான் ஆனால் சீஸரோ இது தான் தனது வீடு என மனிதர்கள் போல் பேசுகிறது. இதனைப் புரிந்துகொண்ட வில் அங்கிருந்து செல்கிறான்.
# மனித குரங்குகளின் புரட்சி

## இசை

இந்தத் திரைப்படத்தின் பின்னணி இசையானது பட்ரிக் டோயிலால் உருவாக்கப்பட்டு ஜேம்ஸ்ஷியர்மனால் ஹாலிவுட் படமனை சிம்பொனியில் நடத்தப்பட்டது.
# அலீசியா எம். சோடர்பர்கு

**அலீசியா மார்கரிதா சோடர்பர்கு** *(Alicia Margarita Soderberg)* (பிறப்பு: 1977) ஓர் அமெரிக்க வானியற்பியலாளர் ஆவார். இவர் ஆர்வார்டு பல்கலைக்கழகத்தில் வானியல் உதவிப் பேராசிரியராகவும் ஆர்வார்டு சுமித்சோனிய வானியற்பியல் மையத்தில் முதுமுனைவர் ஆய்வாளராகவும் உள்ளார். இவரது ஆய்வு விண்மீன் பெருவெடிப்புகளில் அமைந்துள்ளது.  
இவர் போசுடனில் பிறந்தார். கேப் கோடில் அமைந்த மசாசூசட் பால்மவுத்தில் வளர்ந்தார். இங்கு இவர் மச்சாசூசட் பால்மவுத் உயர்நிலைப் பள்ளியில் படித்தார். இவர் கோடை மாதங்களில் அருகில் அமைந்த வுட்சுகோல் கடலியல் நிறுவனத்தில் கடற்கரை குளங்களில் நீர்மாசு விளைவைப் பற்றி ஆய்வு செய்துள்ளார்.
இவர் பேட்சு கல்லூரியில் சேர்ந்து 2000 இல் கணிதவியலிலும் இயற்பியலிலும் இளம் அறிவியல் பட்டம் பெற்றார். இவர் வானியற்பியலுக்கான ஆர்வாடு-சுமித்சோனிய மையம், அரிசோனா கிட் பீக் தேசிய வான்காணகம், சிலியில் உள்ள செரோ தொலோலோ அமெரிக்க நாட்டிடை வாண்காணகம், பியூயெர்ட்டோ இரீகோவில் உள்ள அரெசிபோ வான்காணகம், நியூமெக்சிகோவில் உள்ள இலாசு அலமாசுதேசிய ஆய்வகம் ஆகிய இடங்களில் கோடை நிகழ்ச்சித் திட்டங்களில் கலந்துகொண்டுள்ளார். இவர் பயன்முறை கணிதவியலில் கேம்பிரிட்ஜ் பலகலைக்கழகத்தில் மூதறிவியல் பட்ட்த்தைப் பெற்றார். இவருக்கு வானியற்பியல் முனைவர் பட்ட்த்தை கலிபோர்னியா தொழில்நுட்பக் கழகம் வழங்கியது. இவரது ஆய்வு வழிகாட்டி சிறீனிவாசு குல்கர்ணி ஆவார். இவரது முனைவர் பட்ட ஆய்வுரை பலோமார் வான்காணகத்திலும் மீப்பெரிய குறுக்கீட்டளவி அணியிலும் திரட்டிய நோக்கீடுகளைக் கொண்டு காம்மக் கதிர் வெடிப்புகளையும் வகை Ib, Ic விண்மீன் பெருவெடிப்புகளை நன்கு ப்ரிதலுக்கானதாக அமைந்தது. இந்த விண்மீன் பெருவெடிப்புகள் புறப்பகுதி அல்லது புறணியிழந்த அகடுகுலையும் விண்மீன் விண்மீன் பெருவெடிப்புகளின் வகைகள் ஆகும்.  
ஏரிசு விண்மீன் குழுவில் 440 மில்லியன் ஒளியாண்டுகளுக்கு அப்பால் (135 மெகா பார்செக்குகளுக்கு அப்பால்) அமைந்த GRB 060218 எனும் காம்மாக்கதிர் வெடிப்பை 2006 பிப்ரவரி 18 இல் கண்டுபிடித்த ஆய்வாளர் குழுவில் சோடர்பர்கு ஓர் உறுப்பினராவார். பிறகு இதோடு தொடர்புடைய SN2006aj எனும் விண்மீன் பெருவெடிப்பும் கண்டுபிடிக்கப்பட்டது. இந்தக் கண்டுபிடிப்பு காம்மாக்கதிர் வெடிப்புகளை விண்மீன் பெருவெடிப்புகளின் காலத்தோடு இணைப்பதற்கு நல்ல சான்றாக விளங்கியது.  
சோடர்பர்கும் அவரது குழுவினரும் 2008 ஜனவரி 9 இல் நாசாவின் விரைவுக் காம்மாக்கதிர் வெடிப்புத் திட்டத்தின் எக்சு கதிர் விண்வெளித் தொலைநோக்கியின் தரவுகளைப் பயன்படுத்தி SN 2008D எனும் விண்மீன் பெருவெடிப்பை அது நிகழும்போதே கண்டுபிடித்தனர். இது 88 மில்லியன் ஒளியாண்டுகளூக்கு (27 மெகா பார்செக்குகளுக்கு) அப்பால் உள்ள NGC 2770 எனும் சுருள்பால்வெளியில் அமைந்த ஒரு முன்னோடி விண்மீனை வைத்து கண்டறியப்பட்டது. மேலும், இவர்கள் புவித்தரையிலுள்ள வான்காணகங்களையும் விண்வெளியில் சுற்றிவரும் வான்காணகங்களையும் இந்நிகழ்ச்சியைப் பதியுமாறு எச்சரித்தனர். இவர்கள் ஏற்கெனவே SN 2007uy எனும் விண்மீன் பெருவெடிப்பை நோக்க, NGC 2770 விண்மீன் பெருவெடிப்பின் நோக்கிடுகளில் ஈடுபட்டிருந்ததால், இக்குழு இந்த புது விண்மீன் பெருவெடிப்பை அது நிகழும்போதே கண்டறிய முடிந்தது.
# அமி மைஞ்சர்

**அமி மைஞ்சர்** *(Amy Mainzer)* (பிறப்பு: ஜனவரி 2, 1974) ஓர் அமெரிக்க வானியலாளர் ஆவார். இவர் வானியற்பியல் கருவிகளிலும் அகச்சிவப்புக் கதிர் வானியலிலும் சிறப்பு புலமை பெற்றவர்.இவர் அகல்புல அகச்சிவப்புக் கதிர் அளக்கை தேட்டக்கலத் திட்ட்த்தின் இணை திட்ட அறிவியலாளரும் சிறுகோள்கள் ஆய்வுக்கான நியோவைசு (NEOWISE) திட்ட முதன்மை ஆய்வாளரும் ஆவார். இவர் மேலும் இப்போது முன்மொழியப்பட்டுள்ள புவியண்மை வான்பொருள் படப்பிடிப்பு விண்வெளித் தொலைநோகித் திட்ட முதன்மை ஆய்வாளராகவும் உள்ளார்.
# அமி மைஞ்சர்

## வாழ்க்கை

இவர் 1996 இல் இயற்பியலில் இளம் அறிவியல் பட்டத்தைசுட்டான்போர்டு பல்கலைக்கழகத்தில் உயர்தகவுடன் பெற்றார்; இவர் 2000 இல் வானியலில் மூதறிவியல் பட்டத்தை கலிபோர்னியா தொழில்நுட்ப நிறுவனத்திலும் வானியல் முனைவர் பட்டத்தை 2003 இல் இலாசு ஏஞ்சலீசில் அமைந்த கலிபோர்னியா பல்கலைக்கழகத்திலும் பெற்றார்.  
இவர் சிறுகோள்களையும் பழுப்புக் குறுமீன்களையும் கோள் வளிமண்டலங்களயும் சிதில வட்டுகளையும் விண்மீன் உருவாக்கத்தையும் தரை, வெண்வெளி சார்ந்த புதிய வானியல் கருவிகளையும் பற்றிய ஆய்வுகளை மேற்கொள்கிறார்.  
சிறுகோள் 234750 அமிமைஞ்சர் இவரது நினைவாகப் பெயரிடப்பட்டுள்ளது.  
இவர் வரலாறு சார்ந்த தொலைக்காட்சித் தொடர்களிலும் புடவி தொலைக்காட்சித் தொடர்களிலும் பலவற்றில் கலந்துகொள்கிறார். 2010 மார்ச்சில் வெளியிடப்பட்ட வீட்டுக் காணொளிக் காட்சி தொடராகிய "விண்மீன் பயணத் தலைமுறைகள்" கீழ் அமைந்த "உடுக்கண வான்படவியல்: புவி மீது" தொடரில் அடிக்கடி கலந்துகொள்கிறார். இவர் இலியோனார்டு நிமோய் வாழ்க்கைத் தொடர் ஆவண நிகழ்ச்சியிலும் மக்கள் பண்பாட்டில் சுபோக்கின் தாக்கம் பற்றிய சுபோக் பாலான அன்பு எனும் ஆவணத் தொடரிலும் கலந்துகொள்கிறார். இவை இலியோனார்டு நிமோயின் மகனாகிய ஆதாம் நிமோயால் 2016 இல் உருவாக்கப்பட்டன. இவர் 2016 மாரிக் காலத்தில் இருந்து அறிவியல் அறிவுரைஞராகவும் *தாரையுந்து ஆயத்தம் போவோமே* எனும் பிபியெசு குழந்தைகள் தொடரில் விருந்தினராகவும் தொண்டாற்றி வருகிறார்.
# அமி மைஞ்சர்

## விருதுகள்

- நாசா விதிவிலக்கான உயர்தகவு அறிவியல் சாதனைப் பதக்கம் (2012)
- நாசா விதிவிலக்கான உயர்தகவு அறிவியல் சாதனைப் பதக்கம் (2011)
- வைசு, நியோவைசு, சுபிட்சர்திட்டங்களில் குழுசார் சாதனை விருதுகள்
- சிறப்புத் தகவுக்கான இலியூ ஆலன் விருது (2010)
- நாசா பட்டமேற்படிப்பு மாணவர் ஆராய்ச்சித் திட்ட நல்கை (2001-2003)
- தேசிய அறிவியல் அறக்கட்டளை பட்டமேற்படிப்பு மாணவர் ஆராய்ச்சித் திட்ட நல்கை (1996-1999)
# அன்னா வின்லாக்

**அன்னா வின்லாக்** *(Anna Winlock)* (பிறப்பு: செப்டம்பர் 15, 1857, கேம்பிரிட்ஜ், மசாசூசட்; இறப்பு: ஜனவரி 4, 1904) ஓர் அமெரிக்க வானியலாளர் ஆவார். இவர் வானியலாளர் ஜோசப் வின்லாக், இசபெல்லா இலேன் ஆகியோரின் மகளாவார். இவர் தன் தந்தையாரைப் போலவே மாந்தக் கணிப்பாளராகவும் வானியலாளராகவும் விளங்கினார். இவர் தான் ஆர்வார்டு கணிப்பாளர்களிலேயே முதல் பெண் கணிப்பாளரும் ஆவார். இவர் தன் காலத்து வடக்கு, தெற்கு முனையருகில் உள்ள அனைத்து விண்மீன்களையும் முழுமையாக அஅவணைப் படுத்தியதால், பெயர்பெற்ற பெண் மாந்தக் கணிப்பாளருமாகக் கருதப்படுகிறார். இவர் சிறுகோள்களின் கணக்கீடுகளுக்காகவும் ஆய்வுக்காகவும் நினைவுகூரப்படுகிறார். குறிப்பாக இவர் 433 ஈராசு, 475 ஒசில்லோ ஆகிய சிறுகோள்களின் கணக்கீடுகளைச் செய்தார்.
# அன்னா வின்லாக்

## இளமை

இவர் கேம்பிரிட்ஜ் பள்ளிகளில் படித்தார். இளமையிலேயே கணித்த்திலும் கிரேக்க மொழியிலும் ஆர்வங் கொண்டிருந்தார். பள்ளிப் படிப்பு முடிந்த்தும் பள்லியின் முதல்வரிடம் இருந்து இவரது கிரேக்க மொழி ஆர்வத்தையும் நட்த்தையையும் பாராட்டிக் கடிதம் பெற்றுள்ளார். இவரது வானியல் ஆர்வம் இவரது தந்தையார் தந்த ஊக்கத்தால் பெற்றதாகும்மிவர் தனது 12 ஆம் அகவைய்ல் தன் தந்தையார் ஜோசப் வின்லாக்குடன் சொந்த மாநிலமாகிய கெந்துகி சூரிய ஒளிமறைப்புத் தேட்டத்துக்குச் சென்றுள்ளர். அன்னா தொடக்கநிலைப் பள்லிப் படிப்பு முடித்த சிறிது காலத்துக்குள்ளேயே இவரது தந்தையார் 1875 ஜூனில் இறந்துள்ளார். இவர் உடனே தன் தந்தையாரின் வழியைப் பின்பற்றிச் சம்பளத்துடன் முதல் பெண்மணியாக ஆர்வார்டு வான்காணகத்தில் பணியாளராகச் சேர்ந்தார்.
# அன்னா வின்லாக்

## ஆர்வார்டு கல்லூரி வான்காணகம்

ஜோசப் வின்லாக் இறந்ததும், மூத்த மகளாகிய அன்னா வின்லாக்குட்பட ஐந்து குழந்தைகளும் அவர்களது விதவைத் தாயாரும் தனியாயினர். எனவே அன்னா த்ன் குடும்பத்துக்கு நிதியாதரவு தரவேண்டி நேர்ந்தது. உடனே இவர் ஆர்வார்டு கல்லூரி வான்ௐஆணகத்துக்குச் சென்று கணக்கீட்டுப் பணியில் சேர விண்ணப்பம் தந்துள்ளார். சிறப்பாக,கைவர் ஏராளமான நோக்கிடுகளுக்கான கணக்கீடுகளைச் சுருக்கிக் கணக்கிடும் வல்லமையைப் பெற்றிருந்தார். பத்தாண்டுகளாக தன் தந்தையார் பயனற்ற நிலையில் முடிக்காமல் விட்டுச் சென்றவற்றை முடித்து தந்துள்ளார். வான்காணக இடைநிலை இயக்குநர் இத்தரவுகளைக் கணக்கிட உதவியாளரை அமர்த்தமுடியாமல் நிதி நெருக்கடி இருந்தமையால் முடிக்கப்படாமல் உள்லதென தாக்கீது தந்துள்ளார். இந்தநிலையில் தான் அன்னா வான்கணகத்தை அணுகி நோக்கீடுகளுக்கான கணக்கீட்டுப் பணியைச் செவ்வனே முடித்த நேர்மாகும். ஏற்கெனவே இவர் தன் தந்தையாரால் கணித வானியலில் அளித்திருந்த பயிற்சி வான்காணகத்தின் இப்பணிக்கு உதவியுள்ளது. இவருக்கு அப்போதைய உண்மைச் சம்பளத்தில் அரைமடங்கே தரப்பட்டுள்ளது. ஆர்வார்டு நிறுவ்னத்தால் கணக்கீடுகளுக்காக இவருக்கு 25 சென்டுகள் மட்டுமே தரமுடிந்துள்ளது.ளான்ன இந்நிலையை ஏற்று பதவியில் அமர்ந்தார். அன்னா இப்பணியை மகளிர் வானியலில் ஆற்றமுடிந்த அரிய பணியாக எண்ணினார். இவர் வான்காணக விண்மீன் திட்டங்களில் படிப்படியாக வளர்ந்து அறிவியலாளராகி உயர்ந்தமையும் இவரது விண்மீன் திட்டப் பங்களிப்புகளும் இதுவரை வானியலில் பயன்படுத்தப்படாத மகளிர் வல்லமையைத் திறம்பட எடுத்துக் காட்டியது.
# அன்னா வின்லாக்

## முதன்மைப் பங்களிப்புகள்

இவர் ஆர்வார்டு கல்லூரி வான்காணகத்தில் முப்பது ஆண்டுகள் பணிபுரிந்தபோது அந்த வான்காணகம் சந்தித்த அனைத்துத் திட்டங்களிலும் பங்களிப்புகள் செய்துள்ளார். இவரது கணிசமான பணி தொடர்ந்து கடினமாக உழைத்து வான்பெருவட்ட நோக்கீடுகளைச் சுருக்கிக் கணித்த பெரும்பணியே ஆகும். இந்த வான்காணகம் ஐந்தாண்டுகளுக்கு முன்பு ஜான் வின்லாக்கின் வழிகாட்டுதலில் பல அயல்நாட்டு வான்காணகங்களோடு இணைந்து எளிய அனைத்தும் அடங்கிய விண்மீன் அட்டவணையை உருவாக்க செயல்பட்டது. இத்திட்டம் வட்டாரங்களாக வான்கோள நடுவரைக்கு இணையாக அமைந்த வட்டங்களை வைத்துப் பிரித்தது. அன்னா தன்பணியை, "கேம்பிரிட்ஜ் வாட்டாரம் எனும் வட்டாரத்தில், தான் பணியில் அமர்ந்த சில நாட்களுக்குள்ளேயே தொடங்கினார். இத்திட்டத்தில் இருபது ஆண்டுகள் பணிபுரிந்து, இவரும் இவரது குழாமும் கேம்பிரிட்ஜ் வாட்டரப் பணியைச் செவ்வனே நிறவேற்றி Astronomische Gesellschaft Katalog எனும் வான்கோள அட்டவணைக்குப் பெரும் பங்களிப்புகள் செய்துள்ளனர். இந்த அட்டவணையின் பணிகள் அனைத்தும் சேர்ந்து ஓரிலக்கம் விண்மீன்களுக்கான தகவல்களைத் திரட்டியது. இவை இப்போது உலகமுழுதும் உள்ள வானியலாளர்களால் தம் ஆய்வுகளில் பயன்படுத்தப்படுகின்றன.  
கேம்பிரிட்ஜ் வட்டாரப் பணியைத் தவிர, பல தனித்த திட்டங்களிலும் இவர் தன் பங்களிப்புகளைச் செலுத்தியுள்ளார். மேலும், இவர் வான்காணகப் விண்மீன் பட்டியல்களின் தொகுப்பை ( இவை பால்வெளிக் கொத்துகளில் உள்ள விண்மீன்களின் இருப்புகளைச் சுட்டும் பட்டியல்களின் திரட்டாகும்) 38 தொகுதிகளாக பதிப்பித்துள்ளார்.
# ராஜா ராணி (தொலைக்காட்சித் தொடர்)

**ராஜா ராணி** என்பது 29 மே 2017 முதல்13 சூலை 2019 ஆம் ஆண்டு வரை விஜய் தொலைக்காட்சியில் திங்கள் முதல் சனி வரை 7 மணிக்கு ஒளிபரப்பான தொலைக்காட்சி நாடகத் தொடர் ஆகும். இது வங்காளி மொழி தொடரான 'கீ அபோன் கீ போர்' எனும் தொடரின் மறு ஆக்கம் ஆகும்.  
இந்த தொடரில் சஞ்சீவ் மற்றும் ஆல்யா மானசா ஆகியோர் முதன்மை கதாபாத்திரத்தில் நடிக்க, பிரவீன் பேனாட் என்ப்பவர் இயக்கியுள்ளார். இந்த தொடர் 13 ஜூலை 2019 இல் 582 அத்தியாங்களுடன் நிறைவு பெற்றது.  
இந்த தொடரின் இரண்டாவது பருவம் 10 அக்டோபர் 2020 ஆம் ஆண்டு முதல் புதிய கதைக்களத்துடன் திங்கள் முதல் சனி வரை மாலை 6:30 மணிக்கு ஒளிபரப்பகின்றது.
# ராஜா ராணி (தொலைக்காட்சித் தொடர்)

## கதைத் தளம்

கதைத் தளம் இராஜசேகர் குடும்பத்து வேலைக்காரியான செம்பா(அலியா மனோசா)வை மையமாகக் கொண்டது. இராஜசேகரும் அவரது மனைவி லக்ஷ்மியும் செம்பாவை தமது மகளாக பாவனை செய்கின்ற அதே வேளை அவர்களது மருமக்களாகிய அர்ச்சனாவும் வடிவும் அப்படி கொள்ளாமல் அவளை ஒதுக்குகின்றார்கள். இராஜசேகரின்கா இளைய மகன் கார்த்திக் (சஞ்சீவ்) நீண்ட காலம் சிங்கப்பூரில் இருந்து விட்டு சென்னை திரும்புகிறான். செம்பா படும் சிரமங்களுக்கு எதிராக கார்த்திக் ஒரு நிலைப்பாட்டை எடுக்கின்றான். சூழ்நிலை கார்த்திக்கை செம்பாவைத் திருமணம் செய்ய வைக்கின்றது. செம்பா கார்த்திக்குக்கு உரிய குடும்ப பெண்ணாக தன்னை நிரூபிப்பாரா? என்பதுதான் கதை.  
கதை செல்லும் போக்கில் இராஜசேகரின் மூத்த மருமக்கள் இருவரும் மற்றும் அவரது மூத்த மகளும் வேலைக் காரியான செம்பாவுக்கு இளைய மகன் கார்த்திக்கும் எதிராகவே உள்ளனர். அவர்களைப் பொறுத்தவரை கார்த்திக் அவர்களுக்கு வந்து சேர வேண்டிய குடும்ப சொத்தில் பங்கு பெற்று தமது பங்கு குறைவதற்கு காரணமாக உள்ள ஒருவன்.  
ஒரு நாள் கார்த்திக் பூசை ஒன்றில் இருக்கும்போது இளைய மருமகளான வடிவின் தம்பி சஞ்சை செம்பாவுடன் தவறாக நடக்க மூற்படுகின்றான். இதனை கார்த்திக் வெளிப்படுத்துகின்றான். இதன் பின் கார்த்திக் சம்பாவின் திருமணத்துக்கு ஆலோசனை வழங்குகின்றான் செம்பாவின் விபரத்தை திருமண சேவையில் பதிவு செய்கின்றான். ஆயினும் வரும் மாப்பிள்ளைகளெல்லாம் எல்லாம் சஞ்சை கூறும் செம்பாவைப் பற்றிய அவதூறுகளால் திரும்பிவிடுகின்றார்கள். இதில் அர்ச்சனாவும் இணைந்து வடிவு மற்றும் சஞ்சையுடன் செயற்படுகின்றாள்.  
அர்ச்சனா தனது தூரத்து உறவு முறையான ஒருவரை மாப்பிள்ளையாக கொண்டுவவ்து தனது சூழ்ச்சியை ஆரம்பிக்கின்றார். ஆரம்பத்தில் கார்த்திக் இதில் சந்தேகப்பட்டாலும் பின் தன தீர்மானத்தை மாற்றிக் கொள்கிறார். மாப்பிள்ளையின் குடும்பம் இரண்டு நாட்களில் திருமணத்தை முன்மொழிய அதை இராஜசேகர் ஏற்றுக் கொள்கிறார். அனைவரும் மகிழ்ச்சி அடைகின்றனர். ஆனால் திருமணத்தின் போது அவர் ஏற்கனவே திருமணமானவர் என்பதும் மனைவியைக் கைவிட்டு செம்பாவுடம் திருமணத்திற்கு உடன்பட்டிருப்பதும் தெரியவருகின்றது.  
இறுதியாக திருமணம் நிறுத்தப்படுகின்றது. செம்பாவின் இந்த நிலைமைக்காக இராஜசேகரனை அனைவரும் குற்றஞ்சாட்டுகின்றனர், அடுத்து இராஜசேகர் செம்பாவை கார்த்திக்கு திருமணம் முடிக்க தீர்மானிக்கின்றார்.கார்த்திக் தான் திவ்யாவைக் காதலிப்பதை தனது குடும்பத்திற்கு தெரிவிக்கின்றான்.கார்த்திக்கின் விருப்பத்திற்கு வீட்டில் அனைவரும் சம்மதிக்கின்றனர். செம்பாவுக்கு திருமணம் நடக்கவிருந்த அதே நாளில் திவ்வியா கார்த்திக் நிட்சயதார்த்தத்தையும் நடாத்த தீர்மானிக்கப்படுகின்றது. திவ்யா சிங்கப்பூரில் இருந்து வரும் தம் பெற்றோர்களை அழைத்துவர திவ்வியா விமான நிலையம் செல்கிறாள். இதனிடையில் இராஜசேகர் கார்த்திக்கை செம்பாவைத் திருமணம் செய்ய உடன்படவைக்கின்றார். இறுதியாக செம்பாவை கார்த்திக் திருமணம் செய்கிறான். கடைசி நேரத்தில் திவ்வியா வந்தடைகின்றாள். திவ்வியா பெரும் அதிச்சிக்குள்ளாகின்றாள்.
# ராஜா ராணி (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- சஞ்சீவ் - கார்த்திக்
- ஆல்யா மானசா- செம்பருத்தி (செம்பா)
# ராஜா ராணி (தொலைக்காட்சித் தொடர்)

## நடிகர்கள்

### துணை கதாபாத்திரம்

- ராஜலட்சுமி - லட்சுமி ராஜசேகர்
- ஆடிடோர் ஸ்ரீதர் - ராஜசேகர்
- எம் .ஜே ஸ்ரீராம் - சந்திரசேகர்
- ஈஸ்வர் → குரோஷி - சந்திரன்
- ஸ்ரீதேவி - அர்ச்சனா
- ஷப்னம் - வடிவு சந்திரன்
- பவித்திரா → அனுஷ் ரெட்டி - திவ்வியா
- கார்த்திக் சசிதரன் - சஞ்சய்
- கோவை பாபு - அமுர்தன்
- வைஷாலி → கீதாஞ்சலி → ரித்திகா - விநோதினி
- கே.எஸ். ஜெயலக்ஷ்மி
- அஷ்வர்யா -நதினி
- சாந்தினி பிரகாஷ் - ஸ்வர்ணா
# ராஜா ராணி (தொலைக்காட்சித் தொடர்)

## மதிப்பீடுகள்

கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.
# ராஜா ராணி (தொலைக்காட்சித் தொடர்)

## விருதுகள்

இந்த தொடர் 4வது விஜய் தொலைக்காட்சி விருதுகள் மற்றும் கலாட்டா நட்சத்திரா விருதுகளில் சிறந்த தொடர், சிறந்த நாயகன் மற்றும் நாயகி, சிறந்தவில்லி, சிறந்த தாய், சிறந்த ஜோடி போன்ற 19 க்கும் மேலுள்ள பிரிவுகளின் கீழ் பரிந்துரைக்கப்பட்டு 5 விருதுகளை வென்றுள்ளது என்பது குறிப்பிடத்தக்கது.
# ராஜா ராணி (தொலைக்காட்சித் தொடர்)

## வேறு மொழிகளில் மறுதயாரிப்பு

இது ஒரு வங்காளி மொழி தொடரின் தமிழ் மறுதயாரிப்பு எனினும் இவ் தொடர் தமிழிருந்து கன்னடம் மற்றும் தெலுங்கு மொழிக்கு மொழிமாற்றம் செய்யப்பட்டுள்ளது. அதே தருணம் இந்த தொடரின் பல காட்சிகள் தமிழ் நேயர்களுக்கேட்ப மாற்றப்பட்டுள்ளது என்பது குறிப்பிடத்தக்கது.
| மொழி | தலைப்பு | தொலைக்காட்சி | ஒளிபரப்பப்பட்டது | அத்யாயங்கள் |  |
| --- | --- | --- | --- | --- | --- |
| வங்காளி | கீ அபோன் கீ போர் | ஸ்டார் ஜல்சா | 25 ஜூலை 2016 | ஒளிபரப்பில் |  |
| தமிழ் | ராஜா ராணி | விஜய் தொலைக்காட்சி | 29 மே 2017 | ஒளிபரப்பில் |  |
| கன்னடம் | புத்மல்லி | ஸ்டார் சுவர்ணா | 11 டிசம்பர் 2017 | 22 ஜூன் 2018 |  |
| தெலுங்கு | காதலோ ராஜகுமாரி | ஸ்டார் மா | 29 ஜனவரி 2018 | 24 ஜனவரி 2020 | } |
# ராஜா ராணி (தொலைக்காட்சித் தொடர்)

## பருவம் 2

-
# ராஜா ராணி (தொலைக்காட்சித் தொடர்)

## சர்வதேச ஒளிபரப்பு

- இந்த தொடர் விஜய் தொலைக்காட்சி மற்றும் விஜய் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஹாட் ஸ்டார் என்ற இணைய மூலமாகவும் பார்க்க முடியும்.
# சீமராஜா (2018 திரைப்படம்)

## நடிப்பு

- சிவகார்த்திகேயன் - சீமராஜா, கடம்பவேல் ராஜா
- சமந்தா - சுதந்திரச்செல்வி (செல்வி)
- நெப்போலியன் - அரியராஜா, சீமராஜாவின் தந்தை
- சிம்ரன் - காளிஷ்வரி
- சூரி - கணக்கு
- லால் - கறிக்கடை/ காத்தாடி கண்ணன்
- இராசேந்திரன் - மல்யுத்த ஆசிரியர்
- யோகி பாபு – கிரிக்கெட் சுவாமிஜி
- மனோபாலா – பள்ளி தலைமை ஆசிரியர்
- கீர்த்தி சுரேஷ் - கௌரவ தோற்றதில், கடம்பவேல் ராஜாவின் மனைவி (பூமி)
# சீமராஜா (2018 திரைப்படம்)

## படப்பணிகள்

வருத்தப்படாத வாலிபர் சங்கம், ரஜினி முருகன் ஆகிய திரைப்படங்களின் வெற்றிக்குப்பிறகு, இப்படத்தினை பொன்ராம் இயக்கவுள்ளதாவும், சிவகார்த்திகேயன் கதாநாயகனாக நடிக்க உள்ளதாகவும், ஆகத்து 2016இல் இப்படத்தின் தயாரிப்பாளர் ஆர். டி. இராஜா அறிவித்தார். இப்படம் 2017ஆம் ஆண்டின் தொடக்கத்தில் படப்பிடிப்பு தொடங்கும் என்றும், 2017ஆம் ஆண்டின் தீபாவளிக்கு முன்னர் இப்படம் வெளியிடப்படும் என்றும் ஆர். டி. இராஜா தெரிவித்தார். முந்தையப் படங்களைப்போலவே இப்படத்திற்கும் பாலசுப்ரமணியத்தின் ஒளிப்பதிவிலும், டி. இமானின் இசையிலும், விவேக் அர்சனின் படத்தொகுப்பிலும் இப்படம் படமாக்கப்பட்டது. இப்படத்திற்காக சமந்தா சிலம்பம் கற்றார். சிவகார்த்திகேயனின் மற்ற இரு திரைப்படங்களை விரைந்து முடிப்பதற்காக இப்படத்தின் படப்பிடிப்பு தள்ளிவைக்கப்பட்டது. இப்படத்தின் தொடக்க விழா 16 சூன் 2017 இல் சிம்ரன், நெப்போலியன் , லால் ஆகியோருடன் தொடங்கியது.
# சீமராஜா (2018 திரைப்படம்)

## இசை

இத்திரைப்படத்திற்கு டி. இமான் இசையமைத்துள்ளார்.
# மேகம் கறுத்திருக்கு

***மேகம் கறுத்திருக்கு*** (*Megam Karuththirukku*) என்பது 1987 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். இராம நாராயணன் இயக்கிய இத்திரைப்படத்தில் பிரபு, ரகுவரன் ஆகியோர் முக்கிய கதாபாத்திரங்களில் நடித்திருந்தனர். இத்திரைப்படத்திற்கு மனோஜ் கியான் இசையமைத்திருந்தார்.
# மேகம் கறுத்திருக்கு

## நடிகர்கள்

- பிரபு
- ரகுவரன்
- ரேகா
- மாதுரி
# பூர்ணா ஜெகன்நாதன்

**பூர்ணா ஜெகன்நாதன்** (**Poorna Jagannathan)** என்பவர் அமெரிக்க நடிகை மற்றும் தயாரிப்பாளர் ஆவார். டெல்லி பெல்லி எனும் இந்தித் திரைப்படத்தில் முக்கியக் கதாப்பாத்திரத்தில் நடித்துள்ளார். மேலும் நிர்பயா எனும் நாடகத்தைத் தயாரித்தார். அதனை எழுதி இயக்கியவர் ஈல் ஃபேர்பர் . இதன் மையக் கருவானது பாலியல் வன்முறைகளுக்கு எதிரான மௌனத்தை களைவது ஆகும். இவரின் நாடகமானது 2013 ஆம் ஆண்டின் பன்னாட்டு மன்னிப்பு அவை விருதினைப் பெற்றது. இதனை டெலிகிராப் பத்திரிகையானது நீங்கள் திரையரங்கில் இதுவரை பார்த்ததிலேயே சிறப்பானதொரு அனுபவத்தைப் பார்க்க இருக்கிறீகள் எனக் கூறியது. ஃபெமினா இதழ் 2012 ஆம் ஆண்டில் இந்தியாவின் அழகிய 50 பெண்களின் பட்டியலில் இவருக்கு 10 ஆவது இடம் கிடைத்தது. 2014 ஆம் ஆண்டில் சக்திவாய்ந்த 50 பெண்களின் பட்டியலில் இவருக்கும் இடம் கிடைத்தது. மேலும் இவர் நாடோடி (ஜிப்சி), நெற்ஃபிளிக்சு , எச்பிஓ குழுமத்தின் அறை 104 போன்றவற்றில் நடித்துவருகிறார்.
# பூர்ணா ஜெகன்நாதன்

## ஆரம்பகால வாழ்க்கை

பூர்ணா ஜெகன்நாதனின் பெற்றொர் இந்திய தூதரகத்தில் பணிபுரிந்தனர். இவர் தூனிஸ், தூனிசியாவில் பிறந்தார்.பாக்கித்தான், அயர்லாந்து, பிரேசில், இந்தியா, மற்றும் அர்கெந்தீனா போன்ற நாடுகளிலும் வாழ்ந்துள்ளார். இவர் ஆங்கிலம், எசுப்பானியம், போர்த்துக்கேய மொழி, இந்தி, தமிழ் ஆகிய மொழிகள் தெரிந்தவர். தன்னுடைய கல்லூரிப் படிப்பை பிரேசிலில் உள்ள பிரேசிலியா எனும் பல்கலைக்கழகத்தில் துவங்கினார். ஆனால் மேரிலன்ட் பல்கலைக்கழகத்தில் ஊடகவியலில் பட்டம் பெற்றார். தன்னுடைய மேற்படிப்பை நடிகர்களின் படமனை (தெ ஆக்டர்ஸ் ஸ்டூடியோ) எனும் உலகப் புகழ் பெற்ற நாடகப் பள்ளியில் பயின்றார். ஆனால் முதல் வருடத்துடன் படிப்பை நிறுத்திக் கொண்டார்.
# பூர்ணா ஜெகன்நாதன்

## தொழில்

பூர்ணா ஜெகன்நாதன் சில தொலைக்காட்சி நிகழ்ச்சிகளில் குறிப்பாக அட்டை வீடு (ஹவுஸ் ஆஃப் கார்ட்ஸ்), சட்டம் ,ஒழுங்கு: பாதிக்கப்பட்டவர்களின் தொகுப்பு (லா அண்ட் ஆர்டர்: ஸ்பெசல் விக்டிம்ஸ் யூனிட்) போன்றவற்றில் நடித்துள்ளார். மேலும் தலைப்பற்ற பிப்பா வெள்ளைத் திட்டம் எனும் திரைப்படத்தில் முக்கியக் கதாப்பாத்திரத்தில் நடிக்க உள்ளார். இந்தத் திரைப்படத்தை எ24 பிலிம்ஸ் நிறுவனம் தயாரிக்கிறது.  
செப்டம்பர் 2016 இல் ஜெகன்நாதன் நாடோடி எனும் தொடரில் நடிக்க இருப்பதாக அதிகாரப்பூர்வமான அறிவிப்பு வெளிவந்தது. நயோமி வாட்ஸ் இயக்கிய இந்தத் தொடரை நெற்ஃபிளிக்சு தயாரித்து சூன் 30, 2017 இல் வெளியிட்டது.
# பூர்ணா ஜெகன்நாதன்

## அங்கீகாரங்கள்

டெல்லி பெல்லி திரைப்படத்தில் நடித்தற்காக சிறந்த பெண் துணை நடிகைக்கான ஸ்டார்டஸ்ட் விருதைப் பெற்றார். 2014 ஆம் ஆண்டில் வெர்வெ எனும் இதழ் வெளியிட்ட இந்தியாவின் 50 சக்திவாய்ந்த பெண்களின் பட்டியலில் இவருடைய பெயரும் இடம் பெற்றது. ஃபெமினா இதழின் இந்தியாவின் 50 அழகிகள் பட்டியலில் இவருக்கு 10 ஆவது இடம் கிடைத்தது. வோக் வெளியிட்ட சிறந்த பாங்கு பெண்களின் பட்டியலில் 2012,2014, 2015 ஆம் ஆண்டுகளில் இவருடைய பெயர் இடம் பெற்றிருந்தது. 2014 ஆம் ஆண்டுகளில் கிரேசியா விருதுகளில் சிறந்த ஆடை அணிபவருக்கான விருது கிடைத்தது. டேசி கிளப் 2011, 2013 ஆம் ஆண்டுகளில் உலக அளவில் நடத்திய வாக்கெடுப்பில் அமைதியான (கூலஸ்ட்) 50 இந்திய பெண்களில் இவருக்கும் இடம் கிடைத்தது. விலங்குகளை நன்முறையில் நடத்த விழைகின்ற மக்கள் (பீட்டா) என்பதில் தூதராகவும் உள்ளார்.
# பூர்ணா ஜெகன்நாதன்

## திரைப்படங்கள் மற்றும் தொடர்கள்

### 2004

சட்டம் மற்றும் ஒழுங்கு, அவள் என்னை வெறுக்கிறாள்,
# பூர்ணா ஜெகன்நாதன்

## திரைப்படங்கள் மற்றும் தொடர்கள்

### 2005

சட்டம் மற்றும் ஒழுங்கு, ஜானி பூஜ்ஜியம், டீல் பிரேக்கர், காலநிலை மனிதன்(தெ வெதர்மேன்) நவீன யுகத்தில் நிச்சயிக்கப்பட்ட திருமணம்
# பூர்ணா ஜெகன்நாதன்

## திரைப்படங்கள் மற்றும் தொடர்கள்

### 2006

லவ் மங்கி (அன்பான குரங்கு), என்னைக் காப்பாற்று, சட்டம் மற்றும் ஒழுங்கு.
# பூர்ணா ஜெகன்நாதன்

## திரைப்படங்கள் மற்றும் தொடர்கள்

### 2016

தெ நைட் ஆஃப், கேரி பில்பி
# பூர்ணா ஜெகன்நாதன்

## திரைப்படங்கள் மற்றும் தொடர்கள்

### 2017

நடோடி, வட்டம், சட்டம் மற்றும் ஒழுங்கு: பாதிக்கப்பட்டவர்களின் தொகுதி
# யூக்கோ காக்காழு

**யூக்கோ காக்காழு** *(Yūko Kakazu)*(嘉数悠子 *காக்காழு யூக்கோ*)** ** ஒரு யப்பானிய வானியலாளர் ஆவார். இவர் பால்வெளி உருவாக்கத்திலும் படிமலர்ச்சியிலும் சிறப்பு தகைமை வாய்ந்தவர். இவர் NAOJ அவாய் வான்காணகச் சுபாரு தொலைநோக்கிக்கான மக்கள் பரப்புரை வல்லுனர் ஆவார்.
# யூக்கோ காக்காழு

## இளமையும் கல்வியும்

இவர் யப்பான், ஒகினாவாவில் பிறந்து வளர்ந்தார். அப்பல்கலைக்கழகத்தில் இளவல் பட்டம் பெற்றதும், இவர் மனோவாவில் உள்ள அவாய் பல்கலைக்கழகத்தில் முதுவர் பட்டமும் வானியலில் முனைவர் பட்டமும் பெற்றார்.
# விக்கிப்பீடியா:வேங்கைத் திட்டம் கட்டுரைப் போட்டி/தலைப்புகள்/பரவலர்
| 1989 | Columbian_mammoth | கொலம்பிய கம்பளி யானை |  |
| 1990 | Huia |  |  |
| 1991 | Pickett's_Charge |  |  |
| 1992 | Zinfandel | சின்பான்டெல் |  |
| 1993 | Single_Ladies_(Put_a_Ring_on_It) |  |  |
| 1994 | Andean_cock-of-the-rock |  |  |
| 1995 | Bryce_Canyon_National_Park | பிரைசு கன்யன் தேசியப் பூங்கா |  |
| 1996 | Malayo-Polynesian_languages | மலாய-பொலினீசிய மொழிகள் |  |
| 1997 | Tank_Girl_(film) |  |  |
| 1998 | Marine_mammal | கடல்சார் பாலூட்டி |  |
| 1999 | Super_Mario_Galaxy_2 |  |  |
| 2000 | Unni_Mukundan | உன்னி முகுந்தன் | } |
# சித்ரா விஸ்வேஸ்வரன்

**சித்ரா விஸ்வேஸ்வரன்** என்பவர் இந்திய பரதநாட்டியக் கலைஞர் ஆவார். சிதம்பரம் நிகழ்கலை மன்றம் என்ற பெயரில் நாட்டியப் பள்ளி ஒன்றை சென்னையில் நடத்தி வருகிறார். 1992 ஆம் ஆண்டில் இந்திய அரசின் உயரிய விருதான பத்மசிறீ விருதினைப் பெற்றார்.
# சித்ரா விஸ்வேஸ்வரன்

## ஆரம்பகால வாழ்க்கை, பயிற்சிகள்

சித்ரா விஸ்வேஸ்வரன் தன்னுடைய மூன்றாம் வயதில் இருந்தே தன்னுடைய தாய் ருக்மணி பத்மனாபனுடன் இணைந்து பரதநாட்டியம் ஆடத் தொடங்கினார். இவருடைய தந்தை இந்திய இரயில்வேயில் பனிபுரிபவர். அவருக்கு இலண்டனில் வேலை கிடைத்ததும் குடும்பத்துடன் அங்கு சென்றுவிட்டார். அங்கு பழமையான பேலட் நடனத்தைக் கற்றார். பின்பு கொல்கத்தாவில் கதக் மற்றும் மணிப்புரி போன்ற நடனங்களைக் கற்றார். இவருக்குப் பத்து அகவை இருக்கும் போது திருவிடைமருதூர் (பிறப்பிடம்) டி. ஏ. ராஜலட்சுமி என்பவரிடம் நடனம் பயில சேர்ந்தார். ராஜலட்சுமி என்பவர் ஒரு சிறந்த தேவதாசி ஆவார். அவர் கொல்கத்தாவில் தங்கியிருந்தார். அவரிடம் சேர்ந்த 10 மாதங்களிலேயே சித்ரா விஸ்வேஸ்வரனுடைய அரங்கேற்றம் நடைபெற்றது. சுமார் பத்து வருடங்களாக ராஜலட்சுமியிடம் பயிற்சி பெற்றார்.  
பதின்மூன்றாம் வயதில் தியாகராஜர் வாழ்க்கையை வர்ணம் முறையில் நடன அசைவுகளை அமைத்திருந்தார். தன்னுடைய பள்ளிப் படிப்பை முடித்தவுடன் சென்னை சென்று நடனத்தில் ஈடுபட வேண்டும் என நினைத்தார் ஆனால் இவருடைய பெற்றோர் கல்லூரிப் படிப்பை முடிக்க வேண்டும் என வலியுறுத்தினர். எனவே கொல்கத்தா பல்கலைக்கழகத்தில் ஆங்கிலம் இளங்கலை பயின்றார். அதே சமயத்தில் கிடைக்கும் நேரங்களில் நடனம் பயின்றார்.  
1970 ஆம் ஆண்டில் மனிதவள மேம்பாட்டு அமைச்சகத்தின் மேம்பட்ட பரதநாட்டியக் கலைகள் கற்றுக் கொள்வதற்கான உதவித்தொகையைப் பெற்றுக் கொண்டார். அந்த சமயத்தில் ஒரு ஆண்டில் தேசிய அளவில் இரண்டு உதவித் தொகை மட்டுமே வழங்கப்பட்டது, தற்போது இது 25 ஆக உள்ளது. பின் சென்னையில் வழுவூர் ராமைய்யா பிள்ளையிடம் நான்கு வருடம் பயின்றார். மூன்றே மாதங்களில் இவர் நடன அசைவு அமைத்த நடன நாடகத்தில் ஆடுவதற்கான நடிகராக இவரைத் தேர்வு செய்தார்.பேராசிரியர் பி.சம்பமூர்த்தி, கலை வரலாற்று ஆசிரியரான கபிலா வாட்சியன் மற்றும் நடன விமர்சகர் சுனில் கோத்தாரி ஆகியோர் இவரது நடனத்தைப் பற்றிக் குறிப்பிட்டுள்ளனர்.
# சித்ரா விஸ்வேஸ்வரன்

## நடன ஆசிரியராக

சித்ரா விஸ்வேஸ்வரன் , பதினாறு வயது இருக்கும் போதே கொல்கத்தாவில் நடனம் கற்றுத்தர ஆரம்பித்தார். 1975 ஆம் ஆண்டில் சென்னையில் சிதம்பரம் நிகழ்கலை மன்றம் ஒன்றைத் தொடங்கினார். தற்போது இந்தப்பள்ளி உலகத்தின் பல்வேறு பகுதிகளில் நடைபெறுகிறது. அதனை இந்த மன்றத்தின் முன்னாள் மாணவர்கள் நடத்துகின்றனர். இதில் குறிப்பிட்ட சில மாணவர்களை மட்டுமே நடனம் பயில மாணவர்களாக சேர்க்கப்படுகின்றனர். இங்கு மாணவர்களாக சேர்க்கப்படுபவர்கள் தேசிய மற்றும் பன்னாட்டு உதவித் தொகைகள் மற்றும் ஆய்வு உதவித் தொகைகள் போன்றவற்றைப் பெறுகின்றனர்.
# சித்ரா விஸ்வேஸ்வரன்

## நடனம்

விஸ்வேஸ்வரன் இந்தியாவின் பல முக்கியத் திருவிழாக்கள் மற்றும் பல வெளிநாடுகளிலும் நடனமாடியுள்ளார். குறிப்பாக ஆத்திரேலியா, ஆஸ்திரியா, பகுரைன், பெல்ஜியம், பல்காரியா, கனடா, பிஜி, பிரான்சு, ஜெர்மனி, இத்தாலி, குவைத், லக்சம்பர்க், மலேசியா, நெதர்லாந்து, ஓமான், போர்த்துகல், கத்தார், சிங்கப்பூர், இலங்கை, சுவீடன், சுவிட்சர்லாந்து, ஐக்கிய அரபு அமீரகம், இலண்டன், அமெரிக்க ஐக்கிய நாடு போன்ற பல நாடுகளில் ஆடியுள்ளார்  
தூர்தர்ஷன் மற்றும் பல இந்தியத் தொலைக்காட்சிகளில் இவர் நிகழ்ச்சிகள் செய்துள்ளார். மேலும் இவருடைய நடன நிகழ்ச்சிகள் பிபிசி உள்ளிட்ட பல தொலைக்காட்சிகளிலும் பிரான்சு, மலேசியா, போர்ச்சுகல், சுவிட்சர்லாந்து போன்ற பல நாடுகளில் ஒளிபரப்பானது. இந்தியாவின் 50 ஆவது சுதந்திர தினத்தின் போது பிபிசி நிறுவனம் இவரை சிம்பனி அறையில் நடனமாட அழைத்தது. மேலும் அதனை ஆகஸ்டு 15 , 1997 ஆம் ஆண்டில் உலகம் முழுவதும் ஒளிபரப்பு செய்தது.
# சித்ரா விஸ்வேஸ்வரன்

## விருதுகள்

1980 ஆம் ஆண்டில், இந்திய கலாச்சார நிறுவனமான கிருஷ்ண கான சபை, சித்ரா விஸ்வேஸ்வரனுக்கு அதன் நிருத்ய சூடாமணி விருதை வழங்கியது. 1996 மற்றும் 1997 ஆம் ஆண்டுகளில், இவர் சபையின் நாட்டிய கலா மாநாட்டைக் கூட்டினார். இந்திய கலை அறக்கட்டளையின் அறங்காவலராகவும், பரத நாட்டியத்தில் உதவித்தொகை மற்றும் சக ஊழியர்களுக்கான வேட்பாளர்களைத் தேர்ந்தெடுக்கும் இந்திய அரசாங்கக் குழுவின் உறுப்பினராகவும் உள்ளார். சென்னைப் பல்கலைக்கழகத்தின் இரவீந்திரநாத் தாகூர் நுண்கலைகளுக்கான தலைவராகவும், இந்தியாவின் சிறந்த நிகழ்த்து கலை அமைப்பான சங்கீத நாடக அகாதமியின் பொதுக்குழு மற்றும் நிர்வாகக் குழுவின் உறுப்பினராகவும் உள்ளார்.  
1982 ஆம் ஆண்டு தமிழ்நாடு அரசு இவருக்கு கலைமாமணி விருது வழங்கியது. 1987 ஆம் ஆண்டு சங்கீத நாடக அகாதமி விருதையும், 1992 ஆம் ஆண்டு இந்தியக் குடியரசுத் தலைவரிடமிருந்து பத்மசிறீ விருதையும் பெற்றார். கூடுதலாக, இந்தியாவின் 50வது சுதந்திர ஆண்டில், இவருக்கு மகிளா சிரோமணி (இந்திய வம்சாவளியைச் சேர்ந்த புகழ்பெற்ற பெண்) மற்றும் ஸ்த்ரீ ரத்னா (பெண்களில் ரத்தினம்) ஆகிய பட்டங்களும் வழங்கப்பட்டன. 2000 ஆம் ஆண்டு ஜப்பான் அறக்கட்டளை இவரை அதன் சிறப்பு விருந்தினராக அழைத்தது. 2013 ஆம் ஆண்டு, நடனத்திற்கான இசை அகாதமியின் நாட்டிய கலா ஆச்சார்யா விருதைப் பெற்றார். மேலும், ஐக்கிய நாடுகள் அவை, யுனெஸ்கோவிலும்விலும் தனது படைப்புகளை வழங்கியுள்ளார்.
# சித்ரா விஸ்வேஸ்வரன்

## சொந்த வாழ்க்கை

சித்ராவின் கணவர் ஆர். விஸ்வேஸ்வரன், கருநாடக இசைக்கலைஞர்ஜி. என். பாலசுப்ரமணியத்தின் மருமகன் ஆவார். அவர் சந்தூர், வீணை மற்றும் ஃபிளமெங்கோ கித்தார் போன்ற கருவிகளை வாசித்தார். மேலும் தனது மனைவியின் தயாரிப்புகளுக்கு இசையமைத்து இயக்கியுள்ளார்.
# 2018 இந்தியன் பிரீமியர் லீக்

## புள்ளிகள் அட்டவணை

| சன்ரைசர்ஸ் ஐதராபாத் **(RU)** | 14 | 9 | 5 | 0 | 0 | **18** | +0.284 |  |
| --- | --- | --- | --- | --- | --- | --- | --- | --- |
| சென்னை சூப்பர் கிங்ஸ் **(C)** | 14 | 9 | 5 | 0 | 0 | **18** | +0.253 |  |
| கொல்கத்தா நைட் ரைடர்ஸ் **(3)** | 14 | 8 | 6 | 0 | 0 | **16** | -0.070 |  |
| ராஜஸ்தான் ராயல்ஸ் **(4)** | 14 | 7 | 7 | 0 | 0 | **14** | -0.250 |  |
| மும்பை இந்தியன்ஸ் | 14 | 6 | 8 | 0 | 0 | **12** | +0.317 |  |
| பெங்களூர் ராயல் சேலஞ்சர்ஸ் | 14 | 6 | 8 | 0 | 0 | **12** | +0.129 |  |
| கிங்சு இலெவன் பஞ்சாபு | 14 | 6 | 8 | 0 | 0 | **12** | -0.502 |  |
| டெல்லி டேர்டெவில்ஸ் | 14 | 5 | 9 | 0 | 0 | **10** | -0.222 | } |
- The four top ranked teams qualify for the playoffs
- advanced to Qualifier 1
- advanced to the Eliminator
# 2018 இந்தியன் பிரீமியர் லீக்

## லீக்கில் முன்னேற்றம்

| அணி | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | <span title="Playoffs Qual. 1, Eli.">P</span> | <span title="Qualifier 2">தகுதி2</span> | <span title="Final">இ</span> |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| <span title="Played in round-robin format">குழு ஆட்டங்கள்</span> | <span title="Played in playoff format">தீர்வாட்டங்கள்</span> |  |  |  |  |  |  |  |  |  |  |  |  |  |  |  |  |
| } |  |  |  |  |  |  |  |  |  |  |  |  |  |  |  |  |  |
:**குறிப்பு**: ஒவ்வொரு குழு ஆட்டத்தின் பின்னரும் மொத்த புள்ளிகள் பட்டியலிடப்பட்டுள்ளன.
|}
# இங்வர் காம்பரத்

**இங்வர் காம்பரத்** ( Feodor Ingvar Kamprad 30 மார்ச்சு 1926–27 சனவரி 2018) என்பவர் சுவீடிய தொழில் அதிபர் ஆவார். ஐக்கியா என்ற பன்னாட்டு சில்லறை வணிக நிறுவனத்தைத் தொடங்கினார். இவர் 1976 முதல் 2014 வரை சுவிட்சர்லாந்தில் வாழ்ந்து வந்தார்.
# இங்வர் காம்பரத்

## இளமைக் காலம்

தெற்கு சுவீடனி;ல் சுமலந்தியா என்ற பகுதியில் சுவீடிய தாய்க்கும் செருமனி தந்தைக்கும் இங்வர் காம்பரத் பிறந்தார். இவருடைய பாட்டி குடும்பத் தொழிலை இவருக்குக் கற்றுக் கொடுத்தார். வணிகத்திலும் தொழிலிலும் ஏற்படும் இன்னல்களையும் இடர்பாடுகளையும் எடுத்துக் காட்டி வழிமுறைகளைச் சொல்லிக் கொடுத்தார். இவர் பள்ளிப் படிப்பைத் தொடராமல் வணிகத்தில் ஆர்வம் கொண்டார்.
# இந்திராணி ரகுமான்

**இந்திராணி ரகுமான் **(*Indrani Rahman*) (19 செப்டம்பர் 1930, சென்னை– 5 பெப்ரவரி 1999, நியூயார்க்) ஒரு இந்தியப் பாரம்பரிய நடனக கலைஞர் ஆவார். இவர் பரதநாட்டியம், குச்சிப்புடி, கதகளி மற்றும் ஒடிசி ஆகிய நடன வகைகளை மேற்கத்திய நாடுகளில் பிரபலமடையச் செய்தார். இந்நோக்கத்திற்காக மேலை நாடுகளுக்குச் சென்ற இவர் பின்பு 1976 ஆம் ஆண்டில் நியூயார்க்கில் நிரந்தரமாகக் குடியேறினார்.  
1952 ஆம் ஆண்டில், இவர் இந்திய அழகி அணிவகுப்பில் வென்றார். பின்பு, தனது தாயார் இராகினி தேவியின் நிறுவனத்தில் இணைந்தார். இந்திய செவ்வியல் அல்லது மரபுவழி நடன வகைகளில் ஒன்றான ஒடிசியை தனது சர்வதேசப் பயணங்களின் போது பிரபலமடையச் செய்தார். 1969 ஆம் ஆண்டில் இந்திராணி பத்மசிறீ விருதினையும், 1969 ஆம் ஆண்டில் நிகழ்த்து கலைகளில் சங்கீத நாடக அகாதமி விருதினையும் மற்றும் தாரக்நாத் தாசு விருதினையும் வென்றார்.
# இந்திராணி ரகுமான்

## குடும்பமும் பின்னணியும்

இந்திராணி, சென்னையில் பிறந்தார். இவர் இந்தோ-அமெரிக்கச் சபைக்கு சிறிது காலம் தலைவராக இருந்த இராம்லால் பல்ராம் பாஜ்பாய்(1880–1962), மற்றும் இராகினி தேவி ஆகியோருக்கு மகளாகப் பிறந்தார். இவரது தந்தை இராம்லால் பாஜ்பாய் வட இந்தியப் பின்னணி கொண்ட ஒரு வேதியியலாளர் ஆவார். இவர் தனது உயர் கல்விக்காக ஐக்கிய அமெரிக்க நாட்டிற்குச் சென்றார். அங்கு இவர் 1893 ஆம் ஆண்டு பெடோஸ்கெய், மிச்சிகனில் பிறந்த இராகினி தேவி என்கிற எஸ்தர் லுயெல்லா செர்மான் என்ற அமெரிக்கரை மணந்தார். (இறப்பு 1982),எசுத்தர் திருமணத்திற்குப் பிறகு இந்து மதத்தைத் தழுவினார். இதன் காரணமாக அவர் இராகிணி தேவி என்ற பெயரைச் சூட்டிக்கொண்டார். இத்தம்பதியினர் 1920 ஆம் ஆண்டில் இந்தியாவிற்குத் திரும்பினர். இராமலால் லாலா லஜபதி ராயால் தொடங்கப்பட்ட யங் இந்தியா பத்திரிக்கையில் உதவி ஆசிரியராகப் பணியில் சேர்ந்தார். இந்திய விடுதலைக்குப் பிறகு நியூயார்க்கில் இந்தியாவின் கவுன்சிலர் ஜெனரலாகவும் மற்றும் இந்தோ அமெரிக்க சபையின் தலைவராகவும் ஆனார். இதற்கிடையில், இராகினி இந்திய மரபு வழி நடனத்திற்கு மிகுந்த ஆர்வமிக்க ஆதரவாளராக மாறினார். அவரது வாழ்வை இந்திய மரபு வழி நடனக்கலைக்கு புத்துயிர் அளிக்கவும் போற்றிப் பாதுகாக்கவும் அர்ப்பணித்தார். இத்தகைய மாற்றமானது இராகினி, மைசூர் அரசாட்சியின் அரசவம்ச பெருமை மிக்க அரசவைக் கலைஞர் ஜெட்டி தாயம்மாவிடமிருந்து பரத நாட்டியத்தைக் கற்கத் தொடங்கியதிலிருந்து நிகழ ஆரம்பித்தது. பிறகு, அவர், தனது நாட்டியத் திறன்களை சென்னையின் அரசவை மங்கை கௌரி அம்மாவின் பொறுப்பில் இருந்த காலத்தில் கூர்தீட்டிக் கொண்டார். இந்திராணி இந்த கலவையான நிறப்பிரிவுகளைச் சார்ந்த தம்பதியினருக்கு மகளாக சென்னையில் பிறந்தார். தனது அமெரிக்கப் பூர்வீக அன்னையின் வளர்ப்பில் சுதந்திரமான முறையில் வளர்க்கப்பட்டார். அலங்கார அழகியரின் அணிவகுப்புகளில் கலந்து கொள்வதற்கு ஊக்கப்படுத்தப்பட்டார். நாடு முழுவதுமிருந்து அழகியர் அணிவகுப்பில் கலந்து கொள்வதை ஏற்றுள்ள வெகு சில பங்கேற்பாளர்களில் ஒருவராகக் கலந்து கொண்ட இந்திராணி 1952 ஆம் ஆண்டில் இந்தியாவின் நங்கையாகத் தேர்ந்தெடுக்கப்பட்டார். தனது 15 ஆம் வயதில், பள்ளிப்பருவத்தில், இந்தியச் சட்டத்தின்படி திருமணத்திற்குத் தகுதியற்ற வயதில் இவர், தன் வயதைப் போல் இருமடங்கு வயதை உடைய, உலகப்புகழ் பெற்ற கட்டிடடக்கலை வல்லுநர் அபீப் ரகுமானுடன் காதலின் காரணமாக சேர்ந்து வாழ்வதற்காக வீட்டை விட்டுச் சென்றார்.
# புழுங்கல் அரிசி

**புழுங்கல் அரிசி** (என்று அழைக்கப்படும் **வேகவைக்கப்பட்ட அரிசி**) என்பது ஓரளவு வேகவைத்த நெல்லிடமிருந்துஉமியானதுதனியாகப் பிரிக்கப்பட்டு தயாரிக்கப்படும் அரிசி ஆகும். நெல்அவித்தலில்மூன்று அடிப்படை படிகள் உள்ளன,அவை ஊறவைத்தல், வேகவைத்தல் மற்றும் உலர்த்துதல் ஆகும். இந்த வழிமுறைகள்மூலம் அரிசியைகைகளினால் எளிதாக குத்திப் பிரிக்கமுடியும் ஆனால் எந்திரங்களால் எளிதாக பிரிக்க இயலாது.உலகில் உற்பத்தியாகும் சுமார் 50% நெல் வேகவைக்கப்படுகிறது. இந்தசெயல்முறைஉலகம்முழுவதும்பல நாடுகளில்நடைமுறையில் உள்ளன, அவை இந்தியா, பங்களாதேஷ், பாகிஸ்தான், மியான்மர், மலேசியா, நேபாளம், இலங்கை, தாய்லாந்து, தென் ஆப்ரிக்கா, இத்தாலி, ஸ்பெயின், நைஜீரியா, தாய்லாந்து, சுவிட்சர்லாந்து, அமெரிக்கா மற்றும் பிரான்ஸ்.
# நெஞ்சில் துணிவிருந்தால் (2017 திரைப்படம்)

**நெஞ்சில் துணிவிருந்தால்** (Nenjil Thunivirundhal), சுசீந்தனின்இயக்கத்தில், தமிழில் ஆண்டனியின் ,சக்ரி தெலுங்கில் சிக்ருபட்டி ஆகியோரின் தயாரிப்பில் வெளியாகியுள்ள தமிழ், தெலுங்குத் திரைப்படம். இத்திரைப்படத்தில் சந்தீப் கிசன், மெக்ரீன் பிர்சடா ஆகியோர் முதன்மைப் பாத்திரங்களிலும் சூரி, ஹரிஷ் உத்தமன்ஆகியோர் துணைப்பாத்திரங்களிலும் நடித்துள்ளனர். இத்திரைப்படம் இலக்சுமன் குமார் ஒளிப்பதிவிலும், டி. இமானின் இசையிலும், காசி விசுவநாதனினின் படத்தொகுப்பிலும் உருவானது. இப்படத்தின் படப்பிடிப்பு திசம்பர் 2016இல் தொடங்கப்பட்டு 10நவம்பர் 2017இல் படம் வெளியானது.
# நெஞ்சில் துணிவிருந்தால் (2017 திரைப்படம்)

## நடிப்பு

- சந்தீப் கிசன் - குமாராக
- விக்ராந்த் (நடிகர்) - மகேசுவாக
- மெக்ரீன் பிர்சடா - சனனியாக
- சூரி - இரமேசுவாக (தமிழில்)
- தாகுபோத்து இரமேசு (தெலுங்கில்)
- சத்தியா (தெலுங்கில்)
- அப்புக்குட்டி
- ஹரிஷ் உத்தமன் - துரைப்பாண்டியாக
- சாதிகா - அனுராதாவாக
- வினோத் கிசன்
- மகேந்திரான்
- அருள்தாசு
- திலீபன்
- துளசி
- திருச்சி வசந்தி
- ரிண்டு இரவி
- ஜீவா இரவி
- டி. சிவா - கிருட்டிணமூர்த்தியாக
# நெஞ்சில் துணிவிருந்தால் (2017 திரைப்படம்)

## படப்பணிகள்

இப்படத்தின் படப்பிடிப்பு திசம்பர் 2016இல் தொடங்கப்பட்டு ஜூன் 2017 இல் முடிந்தது. இப்படம்10நவம்பர் 2017இல் படம் திரையரங்குகளில் வெளியானது.
# நெஞ்சில் துணிவிருந்தால் (2017 திரைப்படம்)

## கதை

மகேசு, குமார் ஆகிய இரண்டுபேரும் நெருக்கமான நண்பர்கள். குமார் தங்கை சாதிகாவிற்கும் மகேசுக்கும் காதல். ஒரு சதியின் பொருட்டு மகேசை கொன்றிட துரைப்பாண்டியாக குழுவினர் திட்டமிடுகின்றனர் ஆள்மாறாட்டம் ஏற்பட்டதால், அவருக்கு பதில் அவரின் நண்பன் குமாருக்கு வலை விரிக்கின்றனர். குறி வைக்கப்பட்டதில் இருந்து தப்பிய குமார். இந்த நிகழ்வு குறித்து காவல்துறையின் உதவியுடன் துப்பு துலக்குகின்றார். துரைப்பாண்டியின் இலக்கு தனது தங்கை எனவும் தனது நண்ப இல்லை எனவும் அறிகின்றார். தன் நண்பனையும், தங்கையையும் அவர் காத்தாரா? துரைப்பாண்டியின் கொடுஞ் செயல்களுக்கு முடிவு காணப்பட்டதா என்பதே கதை.
# நெஞ்சில் துணிவிருந்தால் (2017 திரைப்படம்)

## இசை

இத்திரைப்படத்திற்கு டி. இமான் இசையமைத்து வருகின்றார். இப்படத்திற்கு வைரமுத்து, யுகபாரதி, மதன் கார்க்கி ஆகியோர் பாடல்களை எழுதியுள்ளனர்.
# ஆயிரத்தில் இருவர்

**ஆயிரத்தில் இருவர்** (*Aayirathil Iruvar*) என்பது 2017 ஆவது ஆண்டில் வெளியான ஓர் இந்தியத் தமிழ்த் திரைப்படமாகும். சரண் இயக்கிய இத்திரைப்படத்தில் வினய் கதாநாயகனாக நடித்திருந்தார். அவருடன் சாக்சி சௌத்ரி, சுரபி சந்தோஷ், கேசா கம்பாதி ஆகியோர் முக்கிய கதாபாத்திரங்களில் அறிமுகம் ஆயினர். 2012 இல் படப்பிடிப்பு தொடங்கப்பட்ட இத்திரைப்படம் மிகவும் தாமதமாக 2017 செப்டம்பர் 22 அன்று வெளியானது. ஆயினும் வணிக ரீதியாக வெற்றியைப் பெறவில்லை.
# ஆயிரத்தில் இருவர்

## Cast

- வினய் இரண்டு வேடங்களில்
- செந்தட்டிக்காளை
- செவத்தக்காளை
- சாக்சி சௌத்ரி
- சுரபிசந்தோசு
- கேசா கம்பாட்டி
- பிரதீப் ரவட்
- சிறீசித் ரவி
- காஜல் பசுபதி
- இளவரசு
- அருள்தாஸ்
- ரித்திகா ஸ்ரீனிவாஸ்
- மயில்சாமி
- டேனியல் ஆன்னி போப்
- சானூர் சனா
# சிகாகோ வான் போக்குவரத்து கட்டுப்பாட்டகம்

**சிகாகோ வான் போக்குவரத்து கட்டுப்பாட்டகம்**(**ஃஜஅஉ**) (வானொலி தகவல்தொடர்பு: "**சிகாகோ மையம்**") என்பது அமெரிக்கக் கூட்டாட்சி விமானப்போகுவரத்து வாரியத்தால் தொடர்தாபிக்கப்பட்ட 22 தேசிய வான் போக்குவரத்து கட்டுப்பாட்டு மையங்களில்(வா. போ. க. மை.) ஒன்றாகும்இலினொய்மாநிலத்தைச் சேர்ந்த அரோரா ஊரில், 619 மேற்கு நியூ இந்தியன் ட்ரெயில் ரோட்டில் அமைகின்றது.  
சிகாகோ மையத்தின் முதன்மைப் பொறுப்பு, பாதுகாப்பான, ஒழுங்கான, மற்றும் துரிதமான விமானப்போக்கை நிலைநாட்டுவதற்காக, பன்னாட்டு விமானப்போக்கு, வருகைகள், மற்றும் புறப்பாடுகளை வரிசைப்படுத்தி கட்டுப்படுத்துவதே ஆகும்.  
சிகாகோ மையம், மத்தியகிழக்கு அமெரிக்காவின் இலினொய், இந்தியானா, மிச்சிகன், விஸ்கொன்சின், மற்றும் அயோவா மாநிலங்களை உட்பட்ட சுமார் 91,000 சதுர மைல் நிலப்பரப்பு கொண்டுள்ளது.  
சிகாகோ மையம், மினியாப்பொலிஸ் வான் போக்குவரத்து கட்டுப்பாட்டகம், கேன்சஸ் நகரம் வான் போக்குவரத்து கட்டுப்பாட்டகம், இண்டியானாபொலிஸ் வான் போக்குவரத்து கட்டுப்பாட்டகம், மற்றும் கிளீவ்லாந்து வான் போக்குவரத்து கட்டுப்பாட்டகம், என்பவற்றின் அருகிலுள்ளது. ஃஜஅஉ, சிகாகோ, மில்வாக்கி, மேடிசன், சீடர் ராபிட்ஸ், டி மொயின், குவாட் நகரங்கள், பியோரியா, இசுப்பிரிங்ஃபீல்ட், இண்டியானாபொலிஸ், மற்றும் கிராண்ட் ராபிட்ஸ் அணுகுமுறைகளை உட்பட்ட பல அணுகுமுறை கட்டுப்பாட்டகங்களுடன் ஒட்டியுள்ளது.  
சிகாகோ மையம், அமெரிக்காவில் ஐந்தாவது மிக திறளான வான் போக்குவரத்து கட்டுப்பாட்டு மையமாகிறது. ஜனவரி 1, 2012 முதல், டிசம்பர் 31, 2012 வரை, சிகாகோ மையம் 2,343,281 விமான இயக்கங்களை செயல்முறைக்குள்ளாக்கியது.
# சிகாகோ வான் போக்குவரத்து கட்டுப்பாட்டகம்

## 2014 தீவிபத்து

செப்டம்பர் 26, 2014 அன்று, சிகாகோ மையத்தில் (ஃஜஅஉ) ஒரு எரியாட்டலின் காரணமாக, சிகாகோவின் ஓஹேர் மற்றும் மிட்வே பன்னாட்டு விமானநிலையங்களை சேர்ந்த ஃஜஅஉ மேற்பார்வையிடும் வான்வெளியில் அனைத்து விமான இயக்கங்களை நிறுத்தத் தேவைப்பட்டு, பல விமானப்பயணங்கள் இரத்தாகியுள்ளன.மையத்தின் ஒரு ஊழியர் புகையை மூச்சிழுத்ததால் மருத்துவ சிகிச்சை மேற்கொண்டார், மற்றும் மற்ற ஊழியர்கள் அவசரமாக வெளியேற்றினார்கள்.  
இந்நிகழ்வின் பிறகு, ஹாரிஸ் நிறுவனத்தைச் சேர்ந்து, அமெரிக்கக் கூட்டாட்சி விமானப்போக்குவரத்து வாரியத்திற்கு பணியாற்றிய ப்ரையன் ஹௌவர்ட் என்பவர்,"வானூர்தி அல்லது வானூர்தியை சம்பந்தப்பட்ட கட்டிடங்களை வேண்டுமென்று அழிப்பது" என்ற ஓர் பிரிவின் கீழான குற்றத்தைசுமத்தினார் .
# மஞ்சள் வாய் கடல் விரியன்

**மஞ்சள் வாய் கடல் விரியன்** (*Laticauda colubrina*), அல்லது **வரிகொண்ட கடல் விரியன்** என அழைக்கப்படுவது கடல்வாழ் பாம்பினத்தை சேர்ந்த வெப்பவலயத்துக்குரிய இந்திய பசிபிக் கடல் பிராந்தியத்தில் காணப்படும் ஒரு நச்சுப் பாம்பினமாகும். இப்பாப்பு தனித்துவமான கறுப்புக் கோடுகளையும் மஞ்சள் நிற வாயையும் நீந்துவதற்கு உரிய துடுப்புப் போன்ற வாலையும் கொண்டது. இது அதன் அதிகமான நேரத்தை வேட்டையாடுவதற்காக நீருக்கு அடியில் கழிப்பதுடன் சமிபாடு, ஒய்வு, இனப்பெருக்கம் ஆகியவற்றுக்கு தரைக்குத் திரும்பும்.
நரம்புத்தொகுதியைத் தாக்கவல்ல இதனது வீரியமான நஞ்சு, கடல் விலாங்கு மற்றும் சிறிய மீன்களைப் பிடிக்க உதவும். தரைக்கு வரும்போது இவை மனிதரையும் தாக்குகின்றது. இது தற்காப்புக்காகவே மனிதரைத் தாக்குகின்றது.
# மஞ்சள் வாய் கடல் விரியன்

## விபரிப்பு

மஞ்சள் வாய் கடல் விரியனின் தலைப்பகுதி கருமை நிறமுடையது. மூக்கு நீண்டதாகவும் பிரிபடாத வளைந்த செதில்களையும் கொண்டது. மேல் உதடு மற்றும் வாய்ப்பகுதியில் உள்ள மஞ்சள் நிறம் தலையை நோக்கி கண் வரை பரந்திருக்கும்.  
சராசரியாக ஆண் பாம்பின் மொத்த நீளம் உடையதாகவும், வால் நீளமாகவும் இருக்கும். பெண் பாம்பு குறிப்பிடத்தக்களவு பெரிதாக சராசரி நீளம் மற்றும் வால் கொண்டிருக்கும்.
# மஞ்சள் வாய் கடல் விரியன்

## பரம்பலும் வாழிடமும்

மஞ்சள் வாய் கடல் விரியன் கிழக்கு இந்தியப் பெருங்கடல் மற்றும் மேற்குப் பசிபிக் பெருங்கடல் வரைப் பரந்து காணப்படுகின்றது. இது இந்தியாவின் கிழக்குக் கரை, வங்காளதேசத்தின் வங்காள விரிகுடாக் கடல் ஓரம், மியன்மார், தெற்காசியாவின் மற்றைய பகுதிகளில் இருந்து மலாய் தீவுக்கூட்டம் மற்றும் சீனா, தாய்வான் ஆகியவற்றின் சில பகுதிகள்,யப்பானின் ரிக்யூ தீவுகள்ஆகியவற்றில் காணப்படுகின்றது. இவ்வினம் பிஜி ஏனைய பசிபிக் தீவுகளில் பொதுவாகக் காணப்படும். அவுத்திரெலியா, நியூ கலிடோணியா, நியூ சீலாந்து ஆகியவற்றில் இவை உள்ளதாக நாடோடிகளின் பதிவுகள் காட்டுகின்றன.
# மஞ்சள் வாய் கடல் விரியன்

## நடத்தைகள்

மஞ்சள் வாய்க் கடல் விரியன் பகுதி நீர் வாழ்க்கைக்குரிய விலங்கு ஆகும். இளமைப் பருவத்தை நீரிலும் கரையோர தரையிலும் கழிக்கும். முதிர்ந்த விலங்குகள் தரையில் மேலும் ஊடுருவி அதன் பாதியளவு காலத்தைக் கழிக்கும். ஆண்கள் தமது புணர்ச்சிக் காலத்தில் தரையில் செயலூக்கம் கூடியவையாகவும் ஆழம் குறைந்த நீரில் வேட்டையாடுவதாகவும், பெண் புணர்ச்சிக்காலத்தில் தரையில் செயலூக்கம் குறைந்ததாகவும் ஆழமான நீரில் வேட்டையாடுவதாவும் காணப்படும். ஏனெனில் ஆண்கள் நீளம் குறைந்தவை என்பதால் வேகமாக ஊர்வதும் நீந்துவதும் அவற்றால் முடியும்.
# கருப்பன்

**கருப்பன்** (*Karuppan*) என்பது 2017 ஆம் ஆண்டில் திரையிடப்பட்ட அதிரடி மற்றும் நகைச்சுவை நிறைந்த திரைப்படம். இத்திரைப்படம் ரா . பன்னீர்செல்வத்தால் எழுதப்பட்டது மற்றும் இயக்கப்பட்டது. திரைப்படத்தின் முக்கிய கதாபாத்திரங்களில் விஜய் சேதுபதி, பாபி சிம்ஹா மற்றும் தன்யா இரவிச்சந்திரன் ஆகியோர் நடித்துள்ளனர். இப்படத்தின் தயாரிப்பு ஜனவரி 2017 ல் தொடங்கியது. செப்டம்பர் 29, 2017அன்று வெளியிடப்பட்டது. வெளியீட்டின் போது , இந்த திரைப்படம் நேர்மறையான விமர்சனங்களைப் பெற்றது. மேலும் கருப்பன், திரைப்பட நுழைவு சீீட்டு விற்பனையில் வெற்றிகரமான படமாக உருவெடுத்தது.
# கருப்பன்

## நடிகர்கள்

- விஜய் சேதுபதி - கருப்பன்
- பாபி சிம்ஹா - கதிர்
- தன்யா இரவிச்சந்திரன் - அன்புச் செல்வி கருப்பன்
- பசுபதி - மாயீ (அன்பசெலவின் சகோதரர்)
- காவேரி - முத்து
- சிங்கம்புலி - கருப்பனின் மாமா
- ரேணுகா - கருப்பனின் தாயாக
- சரத் லோகித்தாஸ்வா - வரச நாட்டு பெருசு
# அமெரிக்க - வங்காளம் எயர்லைன்சு விமானம் 211

**அமெரிக்க - வங்காளம் எயர்லைன்சு விமானம் 211** (*US-Bangla Airlines Flight 211 (BS211/UBG211*); இது அமெரிக்க - வங்காளம் எயர்லைன்சு (*US-Bangla Airlines*) விமான நிறுவனம் மூலம் வங்கதேசத் தலைநகர் டாக்கா சாஜலால் சர்வதேச வானூர்தி நிலையத்திலிருந்து (*Shahjalal International Airport*), நேபாளத் தலைநகர் காட்மாண்டு, திரிபுவன் பன்னாட்டு வானூர்தி நிலையதிற்கு இயக்கிய திட்டமிடப்பட்ட ஒரு சர்வதேச பயணிகள் விமானமாகும். 2018, மார்ச்சு 12 நேபாளத்தின் உள்ளூர் நேரப்படி 14:18 க்கு (*08:30 UTC*), விமானத்தின் சேவை அட்டவணை, 76-சீட்டர் பாம்பார்டியர் டாஷ் 8 கியூ400 ன்படி (*Bombardier Dash 8 Q400*), இறங்கும் தருணத்தில் எதிர்பாராத விதமாக தரையில் மோதி வெடித்து தீப்பிடித்து விபத்துக்குள்ளானதாக அறியப்பட்டது.
# பத்மினி சேத்தூர்

**பத்மினி சேத்தூர்** (*Padmini Chettur* பி.1970) இந்தியாவைச் சேர்ந்த இக்காலகட்டத்தைச் சேர்ந்த நாட்டியக்கலைஞர். புகழ்பெற்ற பாரம்பரிய நாட்டியக்கலைஞரான சந்திரலேகாவிடம் பயிற்சி பெற்றவர். சென்னையில் பத்மினி சேத்தூர் நாட்டிய நிறுவனம் (Padmini Chettur Dance Company)என்ற அமைப்பினை வைத்து நடத்தி வருகிறார்.
# பத்மினி சேத்தூர்

## ஆரம்ப கால வாழ்க்கையும், கல்வியும்

1970இல் பிறந்த இவர், குழந்தையாக இருக்கும்போதே பரத நாட்டியம் கற்றுக்கொண்டார். 1991இல் பிலானியில் உள்ள பிர்லா தொழில்நுட்ப மற்றும் அறிவியல் நிறுவனத்தில் பட்டம் பெற்றார்.